Turkiya prezidenti Rajab Toyib Erdo‘g‘anning o‘g‘li Bilol IShID terrorchi guruhi bilan neft oldi-berdisi borasida hech qanday ishlar qilmaganini ta’kidlamoqda. Bu haqda u Corriere della Sera gazetasiga bergan intervyusida bayonot berdi. “Men dengiz orqali yuk tashish bilan shug‘ullanaman, - dedi u. – Bundan tashqari, IShID dinimni bulg‘ayotgan dushmanimdir”. Bilol o‘z kompaniyasi bilan Istanbul ofis binolari, shuningdek, daryo barjalari qurish bilan shug‘ullanayotganini eslatib o‘tdi. Bilol oilasi bilan Bolonyada yashab keladi. U Johns Hopkins University universitetida xalqaro munosabatlar bo‘yicha dissertatsiya yoqlashga tayyorgarlik ko‘rmoqda.